Κανονισμός (ΕΚ) αριθ. 2365/2002 της Επιτροπής

της 27ης Δεκεμβρίου 2002

για την τροποποίηση του κανονισμού (ΕΚ) αριθ. 2565/2001 σχετικά με το άνοιγμα κοινοτικών δασμολογικών ποσοστώσεων, για το 2002, για τα πρόβατα, τις αίγες, το πρόβειο και το αίγειο κρέας καθώς και με την παρέκκλιση από τον κανονισμό (ΕΚ) αριθ. 1439/95

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 2529/2001 του Συμβουλίου, της 19ης Δεκεμβρίου 2001, για την κοινή οργάνωση της αγοράς στον τομέα του πρόβειου και αιγείου κρέατος(1), και ιδίως το άρθρο 16,

Εκτιμώντας τα ακόλουθα:

(1) Ο κανονισμός (ΕΚ) αριθ. 1408/2002 του Συμβουλίου, της 29ης Ιουλίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Ουγγαρία(2), προβλέπει νέες παραχωρήσεις όσον αφορά την εισαγωγή αιγοπροβάτων και κρέατος αιγοπροβάτων στο πλαίσιο των δασμολογικών ποσοστώσεων που έχουν ανοιχθεί με βάση την ευρωπαϊκή συμφωνία με την Ουγγαρία. Οι νέες αυτές παραχωρήσεις, οι οποίες τέθηκαν σε εφαρμογή την 1η Ιουλίου 2002, θεσπίζουν πρόσβαση στην Κοινότητα χωρίς ποσοτικούς περιορισμούς για τα προϊόντα καταγωγής Ουγγαρίας. Οι νέες παραχωρήσεις ισχύουν μόνο για προϊόντα που δεν τυγχάνουν ευεργετήματος οποιουδήποτε είδους επιδοτήσεων στην εξαγωγή.

(2) Ο κανονισμός (ΕΚ) αριθ. 1151/2002 του Συμβουλίου, της 27ης Ιουνίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με την Εσθονία(3), προβλέπει νέες παραχωρήσεις όσον αφορά την εισαγωγή αιγοπροβάτων και κρέατος αιγοπροβάτων στο πλαίσιο των δασμολογικών ποσοστώσεων που έχουν ανοιχθεί με βάση την ευρωπαϊκή συμφωνία με την Εσθονία. Οι νέες αυτές παραχωρήσεις, οι οποίες τέθηκαν σε εφαρμογή την 1η Ιουλίου 2002, θεσπίζουν πρόσβαση στην Κοινότητα χωρίς ποσοτικούς περιορισμούς για τα προϊόντα καταγωγής Εσθονίας. Οι νέες παραχωρήσεις ισχύουν μόνο για προϊόντα που δεν τυγχάνουν ευεργετήματος οποιουδήποτε είδους επιδοτήσεων στην εξαγωγή.

(3) Ο κανονισμός (ΕΚ) αριθ. 1362/2002 του Συμβουλίου, της 22ας Ιουλίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με τη Λετονία(4), προβλέπει νέες παραχωρήσεις όσον αφορά την εισαγωγή αιγοπροβάτων και κρέατος αιγοπροβάτων στο πλαίσιο των δασμολογικών ποσοστώσεων που έχουν ανοιχθεί με βάση την ευρωπαϊκή συμφωνία με τη Λετονία. Οι νέες αυτές παραχωρήσεις, οι οποίες τέθηκαν σε εφαρμογή την 1η Ιουλίου 2002, θεσπίζουν πρόσβαση στην Κοινότητα χωρίς ποσοτικούς περιορισμούς για τα προϊόντα καταγωγής Λετονίας. Οι νέες παραχωρήσεις ισχύουν μόνο για προϊόντα που δεν τυγχάνουν ευεργετήματος οποιουδήποτε είδους επιδοτήσεων στην εξαγωγή.

(4) Ο κανονισμός (ΕΚ) αριθ. 1361/2002 του Συμβουλίου, της 22ας Ιουλίου 2002, περί παραχωρήσεων υπό μορφή κοινοτικών δασμολογικών ποσοστώσεων για ορισμένα γεωργικά προϊόντα και περί προσαρμογής, ως αυτόνομου και μεταβατικού μέτρου, ορισμένων γεωργικών παραχωρήσεων προβλεπόμενων στην ευρωπαϊκή συμφωνία με τη Λιθουανία(5), προβλέπει νέες παραχωρήσεις όσον αφορά την εισαγωγή αιγοπροβάτων και κρέατος αιγοπροβάτων στο πλαίσιο των δασμολογικών ποσοστώσεων που έχουν ανοιχθεί με βάση την ευρωπαϊκή συμφωνία με την Λιθουανία. Οι νέες αυτές παραχωρήσεις, οι οποίες τέθηκαν σε εφαρμογή την 1η Ιουλίου 2002, θεσπίζουν πρόσβαση στην Κοινότητα χωρίς ποσοτικούς περιορισμούς για τα προϊόντα καταγωγής Λιθουανίας. Οι νέες παραχωρήσεις ισχύουν μόνο για προϊόντα που δεν τυγχάνουν ευεργετήματος οποιουδήποτε είδους επιδοτήσεων στην εξαγωγή.

(5) Όσον αφορά τα προϊόντα πρόβειου κρέατος, είναι δύσκολος ο καθορισμός κατά τη στιγμή υποβολής της σχετικής αίτησης για εισαγωγή στις τελωνειακές αρχές κατά πόσο τα εν λόγω προϊόντα κατάγονται από αιγοπρόβατα εγχώρια ή άλλα. Κατόπιν τούτου είναι σκόπιμο να προβλέπεται για το σκοπό αυτό σχετική διευκρίνιση στο έγγραφο καταγωγής.

(6) Ο κανονισμός της Επιτροπής (ΕΚ) αριθ. 2565/2001, της 27ης Δεκεμβρίου 2001, σχετικά με το άνοιγμα κοινοτικών δασμολογικών ποσοστώσεων για το 2002, για τα πρόβατα, τις αίγες, το πρόβειο και το αίγειο κρέας καθώς και με την παρέκκλιση από τον κανονισμό (ΕΚ) αριθ. 1439/95(6) πρέπει να τροποποιηθεί αναλόγως.

(7) Οι δασμοί και ποσότητες που αναφέρονται στον παρόντα κανονισμό έχουν καθορισθεί σύμφωνα με τις διεθνείς συμφωνίες που ισχύουν κατά το 2002. Στην περίπτωση της Ουγγαρίας και των χωρών της Βαλτικής τα χρονικά διαστήματα τα σχετικά με τις εν λόγω συμφωνίες εξειδικεύονται στις υποσημειώσεις του παραρτήματος. Κατόπιν τούτου ο παρών κανονισμός πρέπει να εφαρμοσθεί αναδρομικά από την 1η Ιανουαρίου 2002.

(8) Τα μέτρα τα προβλεπόμενα στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος αιγοπροβάτων,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΚ) αριθ. 2565/2001 τροποποιείται ως εξής:

1. Τα άρθρα 2, 3 και 4 αντικαθίστανται από τα ακόλουθα:

"Άρθρο 2

Οι δασμοί που εφαρμόζονται σε εισαγωγές στην Κοινότητα αιγοπροβάτων και κρέατος αιγοπροβάτων, υπαγόμενων στους κωδικούς ΣΟ 0104 10 30, 0104 10 80, 0104 20 90, 0204, 0210 99 21 και 0210 99 29, καταγόμενων από τις χώρες που αναφέρονται στο παράρτημα, αναστέλλονται ή μειώνονται σύμφωνα με τις διατάξεις του παρόντα κανονισμού.

Άρθρο 3

1. Οι ποσότητες κρέατος, εκφραζόμενες σε ισοδύναμο βάρος σφαγίου, οι υπαγόμενες στον κωδικό ΣΟ 0204 και για τις οποίες ο δασμός ο εφαρμοζόμενος σε εισαγωγές καταγωγής από τις συγκεκριμένες αναφερόμενες χώρες εφοδιασμού μειώνεται σε μηδέν για το χρονικό διάστημα μεταξύ 1ης Ιανουαρίου και 31ης Δεκεμβρίου 2002, είναι οι αναφερόμενες για την ομάδα χωρών αριθ. 1 του παραρτήματος.

2. Οι ποσότητες ζώντων ζώων και κρέατος, εκφραζόμενες σε ισοδύναμο βάρος σφαγίου, οι υπαγόμενες στους κωδικούς ΣΟ 0104 10 30, 0104 10 80, 0104 20 90 και 0204 και για τις οποίες ο δασμός ο εφαρμοζόμενος σε εισαγωγές καταγωγής από τις συγκεκριμένες αναφερόμενες χώρες εφοδιασμού μειώνεται σε μηδέν για το χρονικό διάστημα μεταξύ 1ης Ιανουαρίου και 31ης Δεκεμβρίου 2002, είναι οι αναφερόμενες για την ομάδα χωρών αριθ. 2 του παραρτήματος.

3. Οι ποσότητες κρέατος, εκφραζόμενες σε ισοδύναμο βάρος σφαγίου, οι υπαγόμενες στον κωδικό ΣΟ 0204 και για τις οποίες ο δασμός ο εφαρμοζόμενος σε εισαγωγές καταγωγής από τις συγκεκριμένες αναφερόμενες χώρες εφοδιασμού μειώνεται σε μηδέν για το χρονικό διάστημα μεταξύ 1ης Ιανουαρίου και 31ης Δεκεμβρίου 2002, είναι οι αναφερόμενες για την ομάδα χωρών αριθ. 3 του παραρτήματος.

4. Οι ποσότητες ζώντων ζώων και κρέατος, εκφραζόμενες σε ισοδύναμο βάρος σφαγίου, οι υπαγόμενες στους κωδικούς ΣΟ 0104 10 30, 0104 10 80, 0104 20 90, 0210 99 21, 0210 99 29 και 0204 και για τις οποίες ο δασμός ο εφαρμοζόμενος σε εισαγωγές καταγωγής από τις συγκεκριμένες αναφερόμενες χώρες εφοδιασμού αναστέλλεται ή μειώνεται όπως αναφέρεται για το χρονικό διάστημα μεταξύ 1ης Ιανουαρίου και 31ης Δεκεμβρίου 2002, είναι οι αναφερόμενες για την ομάδα χωρών αριθ. 4 του παραρτήματος.

5. Οι ποσότητες ζώντων ζώων και κρέατος, εκφραζόμενες σε ισοδύναμο βάρος σφαγίου, οι υπαγόμενες στους κωδικούς 0104 10 30, 0104 10 80, 0104 20 90 και 0204 και για τις οποίες ο δασμός ο εφαρμοζόμενος σε εισαγωγές καταγωγής από τις συγκεκριμένες αναφερόμενες χώρες εφοδιασμού αναστέλλεται ή μειώνεται όπως αναφέρεται για το χρονικό διάστημα μεταξύ 1ης Ιανουαρίου και 31ης Δεκεμβρίου 2002 είναι οι αναφερόμενες για την ομάδα χωρών αριθ. 5 του παραρτήματος.

Άρθρο 4

1. Η διαχείριση των δασμολογικών ποσοστώσεων των προβλεπόμενων για τις ομάδες χωρών αριθ. 1 και 2 του παραρτήματος του παρόντος κανονισμού πραγματοποιείται σύμφωνα με τους κανόνες που καθορίζονται στον τίτλο II A του κανονισμού (ΕΚ) αριθ. 1439/95.

2. Η διαχείριση των δασμολογικών ποσοστώσεων των προβλεπόμενων για τις ομάδες χωρών αριθ. 3, 4 και 5 του παραρτήματος του παρόντος κανονισμού πραγματοποιείται σύμφωνα με τους κανόνες που καθορίζονται στον τίτλο II B του κανονισμού (ΕΚ) αριθ. 1439/95."

2. Μετά το άρθρο 6 παρεμβάλλεται το ακόλουθο άρθρο:

"Άρθρο 6α:

Το έγγραφο καταγωγής, που συνοδεύει προϊόντα πρόβειου κρέατος, υπαγόμενου στους κωδικούς ΣΟ ex 0204, ex 0210 99 21 και ex 0210 99 29 και το οποίο αναφέρεται για την ομάδα χωρών αριθ. 4 του παραρτήματος, στη θέση αριθ. 9 περιλαμβάνει ένδειξη κατά πόσο τα προϊόντα αυτά κατάγονται από πρόβατα όχι εγχώρια."

3. Το παράρτημα αντικαθίσταται από το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 341 της 22.12.2001, σ. 3.

(2) ΕΕ L 205 της 2.8.2002, σ. 9.

(3) ΕΕ L 170 της 29.6.2002, σ. 15.

(4) ΕΕ L 198 της 27.7.2002, σ. 13.

(5) ΕΕ L 198 της 27.7.2002, σ. 1.

(6) ΕΕ L 344 της 28.12.2001, σ. 31.

ΠΑΡΑΡΤΗΜΑ

ΚΡΕΑΣ ΑΙΓΟΠΡΟΒΑΤΩΝ - ΚΟΙΝΟΤΙΚΕΣ ΔΑΣΜΟΛΟΓΙΚΕΣ ΠΟΣΟΣΤΩΣΕΙΣ ΓΙΑ ΤΟ ΕΤΟΣ 2002

(τόνοι ισοδύναμου βάρους σφαγίου)

>ΘΕΣΗ ΠΙΝΑΚΑ>